
U   I M E   R E P U B L I K E   H R V A T S K E

R J E Š E N J E	

	Trgovački sud u Rijeci, po sucu Jasenki Pavišić Čačić, kao sucu pojedincu,  u predmetu povodom zahtjeva FINANCIJSKE AGENCIJE, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom IZOKOM d.o.o. Kastav, Kajetana Dabovića 3/A, OIB:71242580863, MBS: 040115029, dana 18. rujna 2017. godine

r i j e š i o    j e

	Obustavlja se skraćeni stečajni postupak nad dužnikom IZOKOM d.o.o. Kastav, Kajetana Dabovića 3/A, OIB:71242580863, MBS: 040115029.

Obrazloženje

[bookmark: _GoBack]U skraćenom stečajnom postupku kojeg je pokrenula FINA, a povodom objave oglasa od 23. ožujka 2017. godine (l. spisa 7) prema sadržaju propisanom odredbom čl. 430. SZ-a, osobe ovlaštene za zastupanje dužnika podnijele su popis imovine i obveza (l. spisa 8-16) iz kojeg je utvrđeno da dužnik ima obveze u iznosu od 7.043.464,91 kn, potraživanja u iznosu od 373.733,98 kn  te imovinu (zemljište) u vrijednosti od 1. 486.000,00 kn. Isto tako u Očevidniku redoslijeda osnova za plaćanje dužnik ima evidentirane neizvršene osnove za plaćanje u iznosu od 234.217,38 kn (l. spisa 1). S obzirom da su ovlaštene osobe za zastupanje dužnika podnijele popis imovine i obveza dužnika i da je vjerovnik Lindab d.o.o. Zaprešić, Ilije Gregorića 18 , OIB: 26581793730 podnio prijedlog za otvaranje stečajnog postupak na propisanom obrascu  te izvršio uplatu iznosa predujma od 1.000,00 kn i dodatnog predujma u iznosu od 10.000,00 kn u Fond za namirenje troškova stečajnog postupka, utvrđeno je da nisu ispunjeni uvjeti iz odredbe čl. 431. st. 1 SZ-a zbog čega je valjalo skraćeni stečajni postupak obustaviti pozivom na odredbu čl. 433. SZ-a. S obzirom na podnijeti prijedlog za otvaranje stečajnog postupka, nakon pravomoćnosti ove odluke biti će donijeto rješenje o pokretanju prethodnog postupka odnosno otvaranju stečajnog postupka.

U Rijeci, 18. rujna 2017. godine
							                            Sudac
								  Jasenka Pavišić Čačić
							                     
							
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u tri primjerka, u roku od osam dana od primitka rješenja odnosno u roku od osam dana od isteka osmog dana od dana objave na mrežnu stranicu e-Oglasna ploča sudova.
